Zlatko Saračević

**Zlatan (Zlatko) Saračević** (Banja Luka, 5. srpnja 1961. – Koprivnica, 21. veljače 2021.) bio je jugoslavenski i hrvatski rukometaš i trener. Za vrijeme igračke karijere igrao je na poziciji desnog vanjskog te ga se danas smatra jednim od najboljih jugoslavenskih i hrvatskih rukometaša na toj poziciji. Nakon umirovljenja, bavio se trenerskim poslom te je bio stručni komentator na nakolicini velikih natjecanja.

## Igračka karijera

### Klupska karijera

Saračević je rođen 5. srpnja 1961. godine u Banjoj Luci, u tadašnjoj SFR Jugoslaviji. Rukometom se počeo baviti u rodnom gradu te je izrastao kao produkt omladinske škole Borca iz Banje Luke, jednog od najjačih klubova u Europi u tom dobu. Profesionalnu karijeru započeo je 1977. godine u Borcu, gdje je igrao punih 10 godina, prije nego je 1987. godine prešao u RK Medveščak. S Borcom je 1979. godine osvojio Jugoslavenski kup, a 1981. godine je postao i prvak Jugoslavije. S Medveščakom je osvojio još dva nacionalna kupa 1989. i 1990. godine.

Od 1990. do 1997. godine igrao je u Francuskoj, prvo za USAM Nîmes, s kojim je 1991. i 1993. godine bio nacionalni prvak, a kasnije i za Bordeaux, Créteil i Istres. U tri je navrata bio najbolji strijelac francuske lige.

Godine 1997. vratio se u tadašnji Badel 1862 Zagreb, s kojim je u tri sezone osvojio tri nacionalna prvenstva i kupa te je čak dva puta igrao finale Lige prvaka. Od 2000. do 2002. igrao je za Fotex Veszprém, s kojim je dva naslova prvaka i jedan nacionalni kup, a igrao je i finale Lige prvaka, ali opet bez uspjeha. Posljednju sezonu proveo je kao igrač RK Zameta. Kao igrač zameta, Saračević je tokom utakmice EHF Kupa protiv ruskog Lukoil-Dinama iz Astrahana isprovocirao tučnjavu u kojoj su se svi prisutni navijači i igrači tukli protiv gostiju. Povodom toga, dobio je godinu dana zabrane igranja europskih utakmica od strane EHF-a, a utakmica je poništena i registrirana rezultatom 10:0 za goste. Po završetku sezone 2003. godine, Zlatko Saračević se umirovio.

### Reprezentativna karijera

Uz klupsku, Zlatko Saračević imao je i uspješnu reprezentativnu karijeru koja je započela u mladoj reprezentaciji SFR Jugoslavije. S mladom je reprezentacijom 1981. godine osvojio Svjetsko prvenstvo, pobijedivši dotad nesavladivu reprezentaciju Sovjetskog Saveza. Iste godine debitirao je i za seniorsku reprezentaciju. Na Svjetskom prvenstvu 1986. godine osvojio je zlatnu medalju s reprezentacijom, što je bio prvi i jedini put da je jaka reprezentacija Jugoslavije postala prvak svijeta. Dvije godine kasnije osvojio je i brončanu medalju na Olimpijskim igrama 1988. godine u Seoulu.

Nakon raspada Jugoslavije, Saračević je do 2000. godine igrao za reprezentaciju Hrvatske. Na Euru 1994. godine osvojio je brončanu medalju, a godinu dana kasnije je na Islandu postao svjetski doprvak. Vrhunac karijere bilo mu je osvajanje zlatne medalje na Olimpijskim igrama 1996. godine u Atlanti gdje je u šest utakmica postigao 16 golova.

## Trenerska karijera

Saračević je 27. veljače 2003. godine preuzeo Zamet Crotek nakon što je Damir Čavlović dobio ostavku; do umirovljenja je vodio klub kao trener-igrač, od umirovljenja do 2004. vodio je klub kao trener. Nakon nezadovoljstva njegovim rezultatima, klub je 22. ožujka 2004. godine Saračeviću dao ostavku. Ubrzo je potpisao za Nyíregyházi KSE, ali je i tu dobio otkaz nakon samo jedne sezone. Od 2009. do 2010. godine vodio je RK Čelik, ali je i tu dobio otkaz zbog loših rezultata. Od 2010. do 2015. godine bio je pomoćni trener Croatia Osiguranje Zagreba, a 2014. je kratko bio v.d. glavnog trenera u klubu.

Nakon jedne sezone u RKHM Dubrovniku, Saračević je od 2017. do 2018. godine bio pomoćni trener hrvatske reprezentacije, dok je istovremeno vodio PPD Zagreb. S obje pozicije smijenjen je 2018. godine, kada je preuzeo klupu Podravke, s kojom je ostvario dobre rezultate.

## Privatni život

Zlatko Saračević potječe iz sportske obitelji. Njegov otac Hamdija također je bio rukometaš te je igrao za Borac iz Banje Luke, dok mu je stric Zlatan bio uspješan bacač kugle. Iako je bio vrhunski sportaš, Saračević je u mladosti bio odličan učenik i gimnazijalac, a čak je upisao i Pravni fakultet, međutim ubrzo se prebacio na tadašnji Fakultet za fizičku kulturu. Od 2014. godine bio je u braku s Kornelijom Hrgotom, s kojom se vjenčao u Zagrebu; vjenčani kum bio mu je bivši suigrač Božidar Jović. Uz to je bio i otac kćeri Anje, koju je dobio tokom osamdesetih godina, te sina Noela, kojeg je dobio dok je igrao u Mađarskoj, i koji se također bavi rukometom. Osim igranjem i treniranjem, Saračević se bavio i komentiranjem te je bio stručni (su)komentator na nekoliko velikih natjecanja.

Dana 21. veljače 2021. godine, nakon utakmice njegove Podravke i Lokomotive, Saračeviću je pozlilo na semaforu dok se vozio prema domu. Odmah je pozvana hitna pomoć, međutim Zlatko Saračević umro je u koprivničkoj bolnici od posljedica srčanog udara. Imao je 59 godina.

## Reference

## Vanjske veze
* European profile